Diari Oficial de la Generalitat Valenciana


Sumari del DOGV 5780, del 09-06-2008 (2008/5842)

Convocatòria per a la provisió en propietat de dues places d'inspector de policia local, escala administració especial, subescala serveis especials, classe policia local, vacants a la plantilla de funcionaris d'aquest Ajuntament, enquadrades en el subgrup A2.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5780

Data del DOGV
:   09-06-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/5842


Data del document
:   22-04-2008

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * policia
    * administració local
    * concurs administratiu

Convocatòria per a la provisió en propietat de dues places d'inspector de policia local, escala administració especial, subescala serveis especials, classe policia local, vacants a la plantilla de funcionaris d'aquest Ajuntament, enquadrades en el subgrup A2. [2008/5842]  
El cinqué tinent d'alcalde, delegat de l'Àrea de Govern, mitjançant Decret de data 21 d'abril de 2008, va resoldre convocar, per a la seva provisió en propietat, dues places d'inspector de policia local.  
Nombre de places: dues.  
Forma de selecció: una (1) pel sistema de concurs oposició, promoció interna i una (1) pel sistema d'oposició, torn lliure.  
Bases: regiran les publicades íntegres en el Butlletí Oficial de la Província de Castelló número 35, de 18 de març de 2008.  
Drets d'examen: 50,00 euros, (compte denominació: Oposicions i Concursos Ajuntament de Castelló, entitat Bancaixa, número 2077 0580 42 0049915426).  
Ordre d'actuació: l'ordre d'actuació dels opositors s'iniciarà pel primer dels quals el primer cognom comence per la lletra «U», segons allò establert en la Resolució de la conselleria de Justícia, Interior i Administracions Públiques de data 4 de maig de 2007, i continuarà per ordre alfabètic.  
Participants: els qui desitgen participar en les corresponents proves selectives ho hauran de sol·licitar mitjançant el model general d'instància, dirigida a l'alcalde, a la Secretaria d'aquest ajuntament (Registre General o Registres de les Juntes de Districte), i hauran d'adjuntar resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic es consignarà el número de gir.  
Per a ser admesos i prendre part en les proves selectives, a més de les seves circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.  
Termini: el termini de presentació de sol·licituds serà de 20 dies naturals comptats a partir de l'endemà de la publicació d'aquest anunci en el Boletín Oficial del Estado.  
Els successius anuncis es publicaran en el Butlletí Oficial de la Província de Castelló i en el tauler d'anuncis d'aquest ajuntament, d'acord amb la legislació aplicable.  
Castelló de la Plana, 22 d'abril de 2008.- L'alcalde: Alberto Fabra Part.